Na podlagi 74. člena Zakona o prostorskem načrtovanju (Ur. l. RS, št. 33/07, 70/08-ZVO-1B, 108/09, 80/10-ZUPUDPP (106/10 popr.), 43/11-ZKZ-C 57/12, 57/12-ZUPUDPP-A, 109/12, 35/13 Skl.US: U-I-43/13-8), 9. in 17. člena Uredbe o vsebini programa opremljanja stavbnih zemljišč (Ur. l. RS, št. 80/07), 8. člena Pravilnika o merilih za odmero komunalnega prispevka (Ur. l. RS, št. 95/07) in 7. ter 13. člena Statuta Občine Cerklje na Gorenjskem (Uradni vestnik Občine Cerklje na Gorenjskem, št. 3/10 in 1/15) je Občinski svet občine Cerklje na Gorenjskem, na 6. redni seji, dne 10.09.2015 sprejel

**O D L O K**

**o spremembah in dopolnitvah programa opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem**

1. člen

V Odloku o programu opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem (Uradni vestnik Občine Cerklje na Gorenjskem, št. 1/2014, 2/2015 in 3/2015), se drugi odstavek 6. člena se spremeni tako, da se glasi:

»Skupni stroški za gradnjo nove kanalizacije komunalnih odpadnih vod in odkup deleža ter nadgradnja Centralne čistilne naprave (CČN) Domžale – Kamnik znašajo 13.415.702 € (brez DDV).«

2. člen

Drugi odstavek 7. člena spremeni tako, da se glasi:

»Višina obračunskih stroškov investicije se izračuna tako, da se od skupnih stroškov investicije odštejejo sredstva, ki jih občina za izvedbo investicije pridobi iz drugih virov in sredstva iz občinskega proračuna. Drugi viri za izvedbo investicije iz tega odloka so bili: sredstva iz Evropskega sklada za regionalni razvoj, sredstva iz evropskega kohezijskega sklada, sredstva za komunalno opremo po Zakonu o financiranju občin in sredstva okoljske dajatve za onesnaževanje okolja zaradi odvajanja odpadnih voda po Zakonu o varstvu okolja.«

3. člen

9. člen se spremeni tako, da se glasi:

»Obračunski stroški investicije v novo kanalizacijo komunalnih odpadnih vod in odkupa deleža ter nadgradnje Centralne čistilne naprave (CČN) Domžale – Kamnik znašajo 6.677.746 € (brez DDV).«

4. člen

Prva in druga alineja drugega odstavka 10. člena se nadomesti z:

* »kvadratni meter parcele in kvadratni meter neto tlorisne površine objekta za primarno in sekundarno omrežje skupaj, na območju naselij, ki so navedena v 4. členu tega odloka (Cerklje na Gorenjskem, Cerkljanska Dobrava, Dvorje, Glinje, Grad, Lahovče, Poženik, Pšata, Pšenična Polica, Spodnji Brnik, Šmartno, Vašca, Vopovlje, Zalog pri Cerkljah in Zgornji Brnik).

|  |  |  |
| --- | --- | --- |
| Vrsta komunalne opreme – SEKUNDAR + PRIMAR**Naselja (Cerklje na Gorenjskem, Cerkljanska Dobrava, Dvorje, Glinje, Grad, Lahovče, Poženik, Pšata, Pšenična Polica, Spodnji Brnik, Šmartno, Vašca, Vopovlje, Zalog pri Cerkljah in Zgornji Brnik)** | Cp | Ct |
| [€/m2] | [€/m2] |
| Kanalizacija | 7,01 | 10,45 |

Vse cene so brez DDV.

* kvadratni meter parcele in kvadratni meter neto tlorisne površine objekta za primarno omrežje na območju poslovnih con Letališča.

|  |  |  |
| --- | --- | --- |
| Vrsta komunalne opreme – PRIMAR**na območju poslovnih con Letališča** | Cp | Ct |
| [€/m2] | [€/m2] |
| Kanalizacija | 4,92 | 7,33 |

 Vse cene so brez DDV.«

5. člen

V prilogi 1 (navedena v drugi alineji 12. člena odloka), se v tabeli 1 faktorji dejavnosti (Kdejavnost) sledečih objektov, spremeni na:

| **Klasifik. št.** | **Klasifikacija** | **Kdejavnost** |
| --- | --- | --- |
| 12510 | Industrijske stavbe (proizvodnja dejavnost, industrija) | 0,7 |
| 12520 | Rezervoarji, silosi in skladišča | 0,7 |
| 12610 | Stavbe za kulturo in razvedrilo | 0,7 |
| 12620 | Muzeji in knjižnice | 0,7 |
| 12630 | Stavbe za izobraževanje in znanstvenoraziskovalno delo | 0,7 |
| 12640 | Stavbe za zdravstvo | 0,7 |
| 12650 | Športne dvorane | 0,7 |
| 12740 | Druge nestanovanjske stavbe, ki niso uvrščene drugje | 0,7 |

6. člen

V 16. členu se za četrtim odstavkom doda nov peti odstavek:

»(5) Zavezanec po prejemu odločbe o plačilu komunalnega prispevka, najkasneje v 30. dneh po prejemu odločbe, občini posreduje kopijo gradbenega dovoljenja, razen za objekte, ki so bili zgrajeni pred 31. decembrom 1967 ali katerega koli drugega upravičenega razloga po veljavnem zakonu o graditvi objektov.«

Prejšnji peti odstavek postane šesti odstavek, njegovo besedilo se spremeni tako, da se glasi:

 »(6) Po plačilu komunalnega prispevka ali po sklenitvi pogodbe o obročnem plačilu komunalnega prispevka in plačilu 1. obroka ter izpolnitvi pogoja iz prejšnjega odstavka tega člena, občina izda izvajalcu javne gospodarske službe Komunala Kranj, javno podjetje, d.o.o., potrdilo, da zavezanec izpolnjuje pogoje glede plačila komunalnega prispevka do občine Cerklje na Gorenjskem.«

7. člen

V poglavje IX. PREHODNE IN KONČNE DOLOČBE, se doda nov 20. člen:

»(1) Z izdajo odločb o odmeri komunalnega prispevka na podlagi tega Odloka o spremembah in dopolnitvah programa opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem, prenehajo veljati odločbe o odmeri komunalnega prispevka, izdane na prejšnji pravni podlagi, to je na podlagi doslej veljavnega Odloka o programu opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem (Uradni vestnik občine Cerklje na Gorenjskem št. 1/14, 2/15 in 3/15) kar se v odločbi izrecno navede.«

(2) Zavezancem, ki so na podlagi odločb izdanih na prejšnji pravni podlagi, to je na podlagi doslej veljavnega odloka, že prejeli soglasje o priključitvi s strani izvajalca gospodarske javne službe Komunale Kranj, javno podjetje, d.o.o., se razlika v odmeri komunalnega prispevka iz izdanih odločb na podlagi tega Odloka vrne po izpolnitvi obveznosti iz 5 odstavka 16. člena odloka.

Vsi členi v Odloku o spremembah in dopolnitvah programa opremljanja stavbnih zemljišč in merilih za odmero komunalnega prispevka za kanalizacijo komunalnih odpadnih vod, ki je bila zgrajena v obdobju 2008-2013 in bo zgrajena v obdobju 2014-2015 v občini Cerklje na Gorenjskem se smiselno preštevilčijo.

8. člen

Ta odlok začne veljati naslednji dan po objavi v Uradnem vestniku Občine Cerklje na Gorenjskem.

Številka: 032-05/2014-44 Občina Cerklje na Gorenjskem

Datum: 11.09.2015 Župan

 Franc Čebulj l.r.